《别后却寄三门发运卞寺丞兼简臧推官》
宋代·魏野

共泛楼船去，临流羡送君。
烟中旗不见，风里乐犹闻。
李郭情堪并，荀陈事岂分。
归来溪路上，特地怆离群。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。